CELEX: 32007R0210
Language: lv
Date: 2007-02-27 00:00:00
Title: Komisijas Regula (EK) Nr. 210/2007 ( 2007. gada 27. februāris ), ar ko paredz atkāpi no Regulas (EK) Nr. 1282/2006 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē

28.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 61/23
            
         
      KOMISIJAS REGULA (EK) Nr. 210/2007
   (2007. gada 27. februāris),
   ar ko paredz atkāpi no Regulas (EK) Nr. 1282/2006 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 14. punktu,
   tā kā:
   
               (1)
            
            
               Izvešanas atļauju derīguma termiņš ir noteikts 8. pantā Komisijas 2006. gada 17. augusta Regulā (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (2).
            
         
               (2)
            
            
               Šķiet, ka sviesta intervences cenas samazināšana no 2007. gada 1. jūlija ietekmē intervences cenas un pasaules tirgus cenas starpību.
            
         
               (3)
            
            
               Veicot piesardzības pasākumu, lai novērstu liekus izdevumus Kopienas budžetā un izvairītos no eksporta kompensāciju režīma spekulatīvas piemērošanas piena nozarē, produktiem, kuru sastāvā ir piena tauki, derīguma termiņš izvešanas atļaujām ar iepriekš noteiktu kompensāciju jāierobežo līdz 2007. gada 30. jūnijam.
            
         
               (4)
            
            
               Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1282/2006 8. panta, izvešanas atļaujas ar iepriekš noteiktu kompensāciju attiecībā uz minētā panta b) līdz d) punktos norādītajiem produktiem, par kuriem pieteikumi ir iesniegti sākot no 1. marta, ir derīgas līdz 2007. gada 30. jūnijam.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 27. februārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 234, 29.8.2006., 4. lpp. Regulā grozījumi izdarīti ar Regulu (EK) Nr. 1919/2006 (OV L 380, 28.12.2006., 1. lpp.).